**Uke a leo, uke a filifiliga: toe kiloga ki palotaga o komiti (board) o akoga l Fakamatalaga ki tamaliki akoga**

**Kaia e fesili ei matou ki otou fautuaga?**

A matou e manako ki tou fesoasoani ke fai ko palotaga o komiti o akoga a kura mo akoga ke ‘lei atu olotou galuega mo koe.

Komiti o kura mo akoga e fai ne latou a ikuga taaua kola e isi ne olotou aia ki a koe mo tou kaaiga. A tamaliki akoga katoa i te tausaga akoga (year) 9 ki luga ko mafai o fili se sui mo tamaliki akoga ki loto i te komiti o olotou kura io me ko akoga. Te sui o tamaliki akoga e fesoasoani o fakamautinoa i ou manatu mo manakoga e lagona ne te komiti tela la e taaua ko faifaiga o palota e galue faka‘lei mo koe. Kae fakafanoanoa, me e iloa ne tatou me e se pena tulaga ona:

* Nisi tamaliki akoga e faka‘tau ifo me ia latou e se lasi te olotou leo i loto i faiga ikuga a te akoga;
* Faifaiga i te vaitaimi nei e mafai o fakauiga me i nisi komiti e se lasi te kesekese o tino e aofia; kae
* E se ko tino katoa e aofia i loto i palotaga o komiti o akoga.

Matou e manako ke uke atu a tamaliki akoga e aofia i loto i palotaga o komiti o akoga. Omotou fakamoemoega me i manatu ne avaka ki fakamafuliga konei e fakamatala atu mai lalo ka fakafaigofie ki a koe mo latou e vasega tasi koutou ke ‘kau i te faiga palota. A tou kau atu e mafai o fesoasoani ki komiti ke tai atagina malosi a koe, olotou tamaliki akoga, mo komiuniti o otou akoga.

**Ke fesoasoani mai ki a matou ke fai a ikuga e uiga ki te faka‘leiga o te faiga palota a komiti akoga, a matou e akai atu ki a koe ke faitau aka ki manatu ki fakamafuliga kae ke tali aka a fesili mai lalo iei.**

***Manatu taaua ke fakamafuli: Ko kura mo akoga ke fakatele ne latou nisi faifaiga io me ko faifaiga katoa o palota a latou i luga i te initaneti, e auala i hui io me i faifaiga e fakaoga i taimi nei***

I te vaitaimi nei, kafai ko oko ki te taimi e fili iei se sui o tamaliki akoga, e mafai o maua ne koe se fakailoaga io me lavea ne koe fakapulaga i loto i te akoga, e fakailoa atu iei me pefea kae mafea foki e filifili iei a te sui o tamaliki akoga.

Matou e se fai atu ke fakaseai a faifaiga konei e fai i taimi nei. A ko matou e mafaufau ki kura mo akoga ke fakatele ne nisi faifaiga io me ko faifaiga katoa o palota a latou **i luga i te initaneti io me i fono (hui).** I te auala tenei, a akoga ka mafai o fili ne faifaiga palotaga kola e galue faka‘lei ki olotou tamaliki akoga.

|  |
| --- |
| Fesili 1: A te faifaiga palota a te komiti akoga tenei e fakaoga nei, e mata e ‘lei ki a koe? Kafai e ao, i feitu pefea? Kafai e ikaai, se a te mea e se ‘lei ki a koe?Fesili 2: E mafai pefea o fai ne tatou ko faifaiga o palota ke galue ‘lei atu ki komiuniti Māori, Pasefika, Musilimu, Asia, tino ne ‘sola (refugee), tino ko aumai o nofo mau pena foki mo tamaliki akoga e se katoatoa foitino? |

Palota i te initaneti

Matou e mafaufau ko kura mo akoga ke fakatele olotou palota i te initaneti. Ko tena uiga a tau kura io me ko te akoga e mafai o fakaoga a meli iti, apps mo laupepa iti (websites) ke fai nisi faifaiga io me ko faifaiga katoa tau palotaga, e aofia iei ko te palotaga o sui o tamaliki akoga.

|  |
| --- |
| Fesili 3a: Se a tau faka‘tau me ne a pogai ‘lei o te fai palota i te initaneti? Fesili 3b: Se a tau faka‘tau me ne a fakalavelave o te fai palota i te initaneti?Fesili 3c: Ne a mea e faka‘tau koe ke fai ne te akoga ke mafai o tausi a otou palota ke saogalemu kae puipuigina? |

Palota e aofia iei a fono (hui)

Matou foki e mafaufau ko kura/akoga ke filifili o fakaoga a fono io me ko fono ke fai iei olotou palota o komiti o akoga. Te uiga o te mea tenei ko tau kura/akoga e filifili ne ia ke fakaoga te fono ke lavea iei a te manatu taaua (kaupapa) a tou akoga mo tuu mo faifaiga (tikanga) ke fili iei a sui ki komiti, e aofia iei sui o tamaliki akoga.

|  |
| --- |
| Fesili 4a: Se a tau faka‘tau me ne a mea ‘lei o te faiga palota e fakavae i fono?Fesili 4b: Se a tau faka‘tau me ne a fakalavelave o te fai palota e fakavae i fono? |

***Manatu ke fakamafuli: Faipatiga mo tamaliki akoga i tausaga akoga (year) 9 ki luga***

Ke fakamautinoa ko akoga ke fili se faifaiga palota tela e galue mo koe, a matou e mafaufau ke manakogina a komiti ke silisili ki tamaliki akoga i te tausaga akoga (year) 9 io me ki luga, tino galue, mo komiuniti o akoga me ne a olotou mafaufauga me ka fakatele pefea a faiga palotaga o komiti o akoga.

|  |
| --- |
| Fesili 5: Se a tau faka‘tau a akoga e ‘tau o sokotaki mo tino palota mo komiuniti o akoga ke iloa olotou manakoga me palota pefea latou? Kafai e ao, kaia? Kafai ikai, kaia e ikai iei? |

***Manatu ke fakamafuli: Fakamalosi te leo o tamaliki akoga***

Matou e mafaufau ki auala ke fakamaonia ei me i akoga/latou e tauloto e mafai faeloa o fai tusaga i loto i ikuga fai a komiti o akoga. I te taimi nei, kafai ne fai te palota ke fakafonu se avanoaga mo se sui o tamaliki akoga kae ne seki manuia, te avanoaga tena e se mafai o fakafonu ke oko loa ki te sua taimi o te palota o sala te sui o tamaliki akoga.

Matou e mafaufau ke manakogina ko komiti ke fili se sui o tamaliki akoga io me sala se auala e kese ko tamaliki akoga ke isi se olotou leo i loto i faiga ikuga a komiti o akoga, i tulaga kola ko se manuia te faiga palota ke fakafonu te avanoaga mo se sui se tumau o tamaliki akoga.

|  |
| --- |
| Fesili 6a: E loto koe ki te manatu tenei ke fakamafuli? Kafai e ao, kaia? Kafai e ikai, kaia? Fesili 6b: Ne a foki nisi mea e mafai o fai ke fakamalosi ei te leo o tamaliki akoga kae ke fai tusaga i loto i palotaga o komiti o akoga?  |

***Manatu ke fakamafuli: Fakaasiga o se fakatokaga toetoe o taimi palota a tamaliki akoga***

I te vaitaimi tenei, e isi se fakasoaga o taimi mo te 63 aso o fai palota ki sui o tamaliki akoga. Ka tai toetoe te fakasoaga o taimi ka mafai o tai fiafia atu kiei a tamaliki akoga. Tela la, a matou e mafaufau ke fakaasi atu se fakasoaga foou mo se masina e tasi te leva ki faiga palotaga o sui o tamaliki akoga.

|  |
| --- |
| Fesili 7: E loto koe ki se fakatokaga foou mo se masina e tasi o faiga palota ki sui o tamaliki akoga? Kafai e ao, kaia? Kafai ikai, kaia e ikai iei? |

***Manatu ke fakamafuli: Ko akoga ke filifili me fai mafea a palotaga a tamaliki akoga***

I te vaitaimi nei, a palotaga ki sui o tamaliki akoga e fai i tausaga katoa i a Setema. E mafai o galue i nisi akoga, kae ko tamaliki akoga e mafai o fili te olotou sui i taimi kesekese i loto i te tausaga. A matou e mafaufau ko akoga ke filifili me mafea i loto i te tausaga e ‘tau o fai iei te palota ki sui o tamaliki akoga.

|  |
| --- |
| Fesili 8a: Se a tau faka‘tau me ne a mea ‘lei e maua ne akoga kola e mafai o filifili me ko taimi fea i loto i te tausaga e mafai iei o fai te palotaga o sui o tamaliki akoga?Fesili 8b: Se a tau faka‘tau me ne a fakalavelave ki akoga kola e mafai o filifili me ko taimi fea i loto i te tausaga e mafai iei o fai te palotaga o sui o tamaliki akoga? |

**Nisi manatu ke fakamafuli**

A matou e fai foki a nisi fakamafuliga, pela mo te fakafoouga o fakanofoga ki te salaga o se sui faopoopo kae se palotagina e pena foki mo te filiga o sui ki te komiti ko te mea ke fakaaofia kae ke atagina foki iei a te Tiriti o Waitangi. E mafai ne koe o faitau atili e uiga ki manatu ke fakamafuli [i konei](https://conversation.education.govt.nz/conversations/education-and-training-amendment-bill/proposed-changes-to-school-board-elections/).

**E fai pefea ou manatu**

A pepa ki fakatagi konei e pono i te po 16 o Iuni. Ka fia faulu sau pepa fakatagi e mafai ne koe o fano ki te [Education Consultation](https://consultation.education.govt.nz/education/more-choices-more-voices-rethinking-school-board-e/), meli iti legislation.consultation@education.govt.nz io me tusi ki te:

Education Consultation

Ministry of Education

PO Box 1666

Wellington 6140

Fakamolemole ke mautinoa i tau pepa fakatagi e mafai o tala ki tua i lalo i fakanofonofoga o te Official Information Act.